বিরাট, রোহিতদের থেকে কত কম বেতন পান হরমনপ্রীতরা? দেখুন হিসেব

ওয়েব ডেস্ক: ভারতের পুরুষ ক্রিকেট দল গতবছর বিশ্বকাপ জিতলেও এবছর হতাশ করল মহিলারা। মহিলা ওডিআই বিশ্বকাপে (ICC Women’s ODI World Cup 2025) দক্ষিণ আফ্রিকা, অস্ট্রেলিয়া ও ইংল্যান্ডের বিরুদ্ধে টানা তিনটি ম্যাচ হেরে টুর্নামেন্ট থেকে কার্যত ছিটকে গিয়েছে টিম ইন্ডিয়ার মেয়েরা (India Women Cricket Team)। এখন প্রশ্ন উঠছে যে, জাতীয় দলে খেলার জন্য কেমন বেতন পান (India Women Cricketers’ Salary) মহিলা ক্রিকেটাররা? বিরাট, রোহিতদের সমান সাম্মানিক দেওয়া হয় হরমনপ্রিত, স্মৃতিদের? চলুন এই সম্পর্কে বিস্তারে জেনে নেওয়া যাক।

২০২২ সালের অক্টোবরে বিসিসিআই (BCCI) সচিব জয় শাহ এক ঐতিহাসিক সিদ্ধান্ত ঘোষণা করেন যে, ভারতীয় মহিলা ক্রিকেটাররা পুরুষ ক্রিকেটারদের মতোই সমান ম্যাচ ফি পাবেন। সেই সিদ্ধান্ত অনুযায়ী বর্তমানে পুরুষ ও মহিলা উভয়েই টেস্টে ১৫ লক্ষ, একদিনের ম্যাচে ৬ লক্ষ এবং টি-টোয়েন্টিতে ৩ লক্ষ টাকা করে পান।

আরও পড়ুন: ইডেনে ভারত বনাম দঃ আফ্রিকা টেস্ট ম্যাচের টিকিট মূল্য ৬০ টাকা!

ম্যাচ ফি এক হলেও মূল পার্থক্য রয়ে গিয়েছে বোর্ডের কেন্দ্রীয় চুক্তিতে। পুরুষ ক্রিকেটারদের (B) জন্য বিসিসিআই-এর চারটি গ্রেড রয়েছে। A+, A, B এবং C গ্রেডে ফেলা হয় পুরুষ ক্রিকেটারদের। যার মধ্যে A+ গ্রেডের খেলোয়াড়রা বছরে ৭ কোটি টাকা পান। এদিকে গ্রেড A, B এবং C অনুযায়ী বেতন যথাক্রমে ৫ কোটি, ৩ কোটি ও ১ কোটি টাকা।

অন্যদিকে, মহিলা ক্রিকেটারদের কেন্দ্রীয় চুক্তিতে রয়েছে মাত্র তিনটি গ্রেড, সেগুলি হল – A, B এবং C। A মহিলা গ্রেডের ক্রিকেটাররা বছরে পান ৫০ লক্ষ টাকা, B গ্রেডের ক্রিকেটাররা পান ৩০ লক্ষ টাকা এবং গ্রেড C-র মহিলা ক্রিকেটাররা পান মাত্র ১০ লক্ষ টাকা। অর্থাৎ, একজন মহিলা ক্রিকেটারের সর্বোচ্চ বার্ষিক আয়ও একজন পুরুষ ক্রিকেটারের সর্বনিম্ন গ্রেডের অর্ধেক।

শুধু জাতীয় দলে নয়, ফ্র্যাঞ্চাইজি ক্রিকেটেও পুরুষ ও মহিলা ক্রিকেটারদের বেতনের বৈষম্য প্রকট। আইপিএলে সর্বোচ্চ বেতনভুক্ত খেলোয়াড় ঋষভ পন্থ যেখানে পান ২৭ কোটি টাকা, সেখানে মহিলা ক্রিকেটের ডব্লিউপিএল-এ স্মৃতি মন্ধানা সর্বোচ্চ পান মাত্র ৩.৪ কোটি। অর্থাৎ, প্রায় নয় গুণ কম বেত্ন পান মহিলাদের ফ্র্যাঞ্চাইজি ক্রিকেটের সবথেকে দামি খেলোয়াড়।